 **Ministerul Mediului**



**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI MEHEDINȚI** |

# **DECIZIA ETAPEI DE ÎNCADRARE**

**PROIECT**

Ca urmare a solicitării de emitere a acordului de mediu adresate de **PRIMARIA ORASULUI STREHAIA**, cu sediul orasul Strehaia, strada Republicii, Judetul Mehedinţi, înregistrată la APM Mehedinti cu nr. 2257/24.02.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 26.07.2017, că proiectul ” **Modernizare drumuri de exploatare in orasul Strehaia, judetul Mehedinti**” propus a fi amplasat in extravilanul orasului Strehaia nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

***a) proiectul se încadrează în prevederile Hotărârii Guvernului nr. 445/2009***, anexa nr.2: la pct.*13.a:) “Orice modificari sau extinderi, altele decat cele prevazute la pct.22 din anexa nr.1, ale proiectelor prevazute in anexa nr.1 sau in prezenta anexa, deja autorizate, executate sau in curs de a fi executate, care pot avea efecte semnificative negative asupra mediului”*.......,

*b) mărimea proiectului:* Drumurile propuse spre modernizare insumeaza o lungime de 9906,43ml si se vor amenaja cu o latime a partii carosabile de 3.50 ml si se afla in administrarea Orasului Strehaia.

Drumurile care fac obiectul prezentului proiect de refacere sunt:

1. De1201 in lungime de 525ml

2.De 1219 in lungime de 1598.65

3.De1361 in lungime de 1286 ml

4.De1470 in lungime de 1861.81ml

5.De 4553 in lungime de 2966.24

6.De 5027 in lungime de 1668.73 ml

Drumurile sunt nemodernizate, de pamant cu o latime de 2.30m - 3.70m;

Drumurile sunt nesistematizate, din pamant inierbate, cu portiuni impracticabile.

Drumurile ce fac obiectul prezentului proiect sunt improprii circulatiei autovehiculelor si pietonilor, avand o structura din pamant ce prezinta degradari de tipul cedarilor, gropi si denivelari mari in care balteste apa provenita din precipitatii.

Niciunul din drumurile propuse spre modernizare nu este prevazut cu santuri sau rigole pentru asigurarea scurgerii apelor pluviale.

Din punct de vedere al starii tehnice, drumurile la care se refera acest proiect se prezinta astfel:

-nu au capacitate portanta corespunzatoare pentru preluarea unui trafic rutier care este in crestere;

-sistemului rutier, nu exista, drumurile fiind din pamant;

-apa stagneaza pe partea carosabila;

-exista numeroase denivelari si gropi;

-geometria transversala din pantele longitudinale nu pot asigura scurgerea apelor;

-podetele de descarcare transversala a apelor meteorice lipsesc sau sunt intr-un grad avansat de degradare, subdimensionate gabaritic;

-siguranta circulatiei este periclitata de o geometrie neamenajata;

-geometria drumului in plan nu asigura siguranta si confort participantilor la trafic;

-pantele longitudinale (declivitatile) si cele in sens transversal nu sunt uniforme.

*Traseul in plan* al drumurilor se compune din aliniamente lungi si raze cuprinse intre 25 si 200m

**In *profil longitudinal*** drumul prezinta declivitati de la 0% pana 4.5% .

Profilul longitudinal proiectat al drumurilor urmareste dirijarea apelor pluviale in afara partii carosabile.

**In *profil transversal***

-drumurile se compun din o parte carosabila cu latimea de 4.00m incadrata de acostamente din piatra sparta;

-panta transversala a drumurilor este de 2.5%, dirijand apele meteorice catre marginea partii carosabile, spre dispozitivele de preluare si evacuare a apelor pluviale.

-panta transversala a drumurilor la acostamente este de 2.5% cu scurgere catre exteriorul partii carosabile.

Lucrarile de baza pentru modernizarea drumurilor sunt:

**Structura rutiera**

Structura rutiera de drum s-a adoptat in conformitate cu STAS NP116-04-Normativ privind alcatuirea structurilor rigide si supre pentru drumuri cu urmatoarele operatii de baza:

***c)lucrările vor cuprinde :***

**imbracaminti asfaltice:**

* **partea carosabila si acostamente (2,75 ml + 2 x 0.375m)**

55cm sapatura de pamant pe o adancime medie;

geotextil cu rol anticontaminator

10cm strat de nisip;

30cm strat de fundatie din balast;

20cm strat de baza din piatra sparta;

5cm strat de legatura din binder EB20 leg50/70 (BADPS20);

4cm strat de uzura din beton asfaltic EB16 uzura 50/70 (BAPC16);

* **platforme de incrucisare (75.00mp/buc)–avand acelasi sitem rutier ca si parte carosabila**

Pentru siguranta rutiera, datorita latimii mici a partii carosabile (drumuri cu o banda de circulatie) s-au prevazut platforme de intalnire trapezoidale cu suprafete de 75mp realizate cu aceeasi structura rutiera ca si cea a traseului principal, astfel:

55cm sapatura de pamant pe o adancime medie;

geotextil cu rol anticontaminator

10cm strat de nisip;

30cm strat de fundatie din balast;

20cm strat de baza din piatra sparta;

5cm strat de legatura din binder EB20 leg50/70 (BADPS20);

4cm strat de uzura din beton asfaltic EB16 uzura 50/70 (BAPC16;

**Materii prime si utilaje folosite**

- autogreder

- buldoescavator

- cilindru compactor terasamente

- repartizator mixturi asfaltice

- cilindru compactor asfalt

- autocisterna apa

-gudronator

- perie mecanica

**Materiale necesare realizarii proiectului**:

- agregate

- betoane de ciment

- mixturi asfaltice

- emulsie bituminoasa

- combustibil

***scurgerea apelor***

La stabilirea lucrarilor de amenajare a sistemelor de colectare si evacuare a apelor pluviale s-a avut in vedere urmatoarele:

- proiectarea dispozitivelor de scurgere a apelor de suprafata se face in conformitate cu situatia existenta, astfel incat apele sa fie colectate rapid de pe platforma si evacuate lateral, eventual spre canalele sau paraiele existente, prin locuri care permit acest lucru;

- in zona intersectiilor cu drumurile laterale se va asigura continuitatea scurgerii apelor de suprafata prin santurile proiectate, prevazandu-se podete tubulare de dimensiuni adecvate sau dirijand apele in lungul drumurilor cu care se intersecteaza (daca acest lucru este posibil);

- apele din santuri se vor descarca transversal prin podete tubulare de dimensiuni corespunzatoare, existente sau proiectate si modul de scurgere a acestora se va realiza transversal sau longitudinal drumului, urmarindu-se indepartarea lor din zona constructiei.

Rigolele de pamant si cele pereate vor avea sectiune triunghiulara variabila intre 0.60-0.80m si adancimea intre 0.30-0.40m;

**Podete**

Evitarea scurgerii apelor de suprafata colectate din zona drumurilor respective in terenurile situate lateral acestora.

Scurgerea apelor de pe partea carosabila este asigurata prin pantele transversale ale profilurilor iar in lungul drumului prin santurile existente ce vor fi aduse la profil si prin cele proiectate. Apele pluviale vor fi dirijate catre podetele existente si cele proiectate.

Se va evita scurgerea apelor de suprafata colectate din zona drumurilor respective in terenurile situate lateral acestora. Scurgerea apelor de pe partea carosabila este asigurata prin pantele transversale ale profilurilor iar in lungul drumului prin santurile existente ce vor fi aduse la profil si prin cele proiectate. Apele pluviale vor fi dirijate catre podetele existente si cele proiectate.

**Rigole de pamant**

Rigolele de pamant vor avea sectiune triunghiulara variabila intre 0.60-0.80m si adancimea intre 0.30-0.40m;

**Acostamente**

Acostamentele vor avea aceeasi structura rutiera ca si partea carosabila.

**Drumurile laterale**

Drumurile laterale se vor moderniza pe lungimea de 10.00ml cu balast in grosime de 20cm.

Modernizarea drumurilor este necesara pentru asigurarea urmatoarelor oportunitati:

-asigura circulatia utilajelor agricole in deplina siguranta, fiind trasee care permit scoaterea circulatiei acestora din drumul national DN67A;

-preluarea traficului cu utilajele si atelajele agricole se va desfasura pe aceste drumuri, fara a mai fi nevoie de utilizarea drumurilor judetene in deplina siguranta;

-asigura dezvoltarea activitatilor agricole prin crearea de asociatii ale proprietarilor de terenuri agricole, precum si cresterea posibilitatii de creare a agentilor economici cu profil agricol;

-creste gradul de siguranta la transportul produselor;

-scurteaza durata transportului produselor agricole si al materialelor necesare culturilor: ingrasaminte, materiale fitosanitare, etc;

-imbunatateste conditiile de mediu prin diminuarea nozelor si a prafului;

-asigura protectia drumului impotriva actiunii necontrolate a apei si a fenomenului inghet-dezghet;

-reduce costurile de transport si consumul de carburant si lubrifianti;

-diminueaza uzura prematura a componentelor autovehiculelor care transporta produse agricole;

-cresterea conditiilor de recoltare si transport la timpul optim a productiei realizate, precum si eliminarea pierderilor la recoltare;

-crestearea conditiilor pentru comasarile ulterioare de teren alaturi de cele deja existente;

-scurgerea surplusului de apa pluviala pe terenurile agricole prin rigolele create la drumurile modernizate.

**d*) utilizarea resurselor naturale:*** nu se folosesc resurse naturale din zona lucrarilor, materialele necesare realizarii proiectului vor fi preluate de la societati autorizate;

**e)** ***deșeuri generate pe amplasament:*** deseuri din constructie si deseuri menajere; toate tipurile de deseuri se vor preda la firme autorizate specializate;

**f)** ***emisiile poluante, inclusiv zgomotul și alte surse de disconfort:***

**- Emisii aer:** pe perioada executiei datorita miscarilor de pamant se vor semnala emisii importante de praf si noxe de la gazele de esapament.

*-* **Emisii apa:** în perioada de execuție a lucrărilor de refacere a drumurilor sursele posibile de poluarea apei sunt datorate pierderilor accidentale de combustibili, si uleiuri de la utilaje;

- **Poluarea sonoră**: sursele de zgomot sunt reprezentate de: traficul autovehiculelor si utilajele folosite la amenajarea drumurilor

**g)** ***risc scăzut de accident datorită tehnologiilor utilizate*** - nu se folosesc substanțe poluante;

***h)*** ***utilizarea existentă a terenului***: terenul pe care se va realiza proiectul propus este situat in extravilanul orasului Strehaia și aparține domeniului public conform CU nr.308 din 25..11.2016;

**i) *relativa abundență a resurselor naturale din zonă,*** calitatea și capacitatea regenerativă a acestora: nu este cazul.

**j)** ***capacitatea de absorbtie a mediului:*** nu este cazul

**k)** ***zonele de protectie speciala***: amplasamentul pe care urmeaza sa se realizeze proiectul se afla partial in interiorul sitului de importanta comunitara ROSCI0306 Raul Motru conform Punctului de Vedere nr.112//24.02.2017, emis de Biroul Calitatea Factorilor de Mediu din cadrul APM Mehedinti;

**l)** ***ariile in care standardele de calitate a mediului stabilite de legislația în vigoare au fost deja depășite***: nu este cazul;

***m) peisajele cu semnificatie istorica, culturala si arheologica***: nu este cazul;

**n)** ***extinderea impactului***: local, numai in zona de lucru, pe perioada de executie;

**o*) natura transfrontiera a impact*ului**: prin localizarea sa proiectul nu produce impact de natura transfrontiera;

**p)** ***mărimea și complexitatea impactului***: zona studiată este antropizată iar impactul asupra factorilor de mediu sol, aer, zgomot este direct de complexitate medie pe termen limitat;

**r)** ***probabilitatea impactului***: impactul asupra populației este unul benefic și contribuie la dezvoltarea economică a localității;

**s*) durata, frecvența și reversibilitatea impactului***: redusa, proiectul propus se va derula pe o perioadă de timp cât mai ;

**t)** ***observații din partea publicului***: pe timpul derularii procedurii nu s-au primit observatii din partea publicului.

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

a)proiectul propus intră sub incidența art. 28 din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei salbatice, cu modificările și completările ulterioare

b) nu s-au identificat habitate Natura 2000 pentru care a fost desemnat situl.

c) nu s-au identificat specii de plante rare în perimetru, specii pentru care a fost desemnat situl și nici alte specii criteriu Natura 2000;

d)nu au fost identificate specii de mamifere, amfibieni, reptile și nevertebrate pentru care a fost desemnat situl și nici alte specii criteriu Natura 2000;

e)proiectul urmeaza sa obtina avizul administratorului sitului Natura 2000-ROSCI0306 Raul Motru;

***Realizarea acestui proiect se va face cu respectarea următoarelor condiții*:**

1. **pentru factor de mediu apă:**

- in perioada de executie se va delimita foarte bine zona de lucru si va fi imprejmuita, astfel incat sa se elimine orice risc de poluare al apelor de suprafata si subterane din zona;

- se va proceda la acoperirea spatiilor de depozitare a materialelor de unde pot rezulta particule care pot fi antrenate de catre apele de suprafata si subterane;

- se vor lua toate masurile in vederea evitarii poluarilor accidentale, in cazul unor astfel de poluari se va interveni operativ;

- organizarea de santier – se va realiza in zona de implementare a proiectului si se vor respecta prevederile legale referitoare la pastrarea curateniei si ordinei pe santierele de constructii;

1. **pentru factor de mediu aer/zgomot:**

- folosirea de utilaje periodic verificate tehnic, de generatie recenta, dotate cu sisteme catalitice de reducere a poluantilor;

- drumurile de santier vor fi permanent intretinute prin nivelare si stroprire cu apa pentru ase reduce praful;

- transportul de materiale se va face pe trasee optime;

- sa se asigure masuri si dotari speciale pentru izolarea si protectia fonica a surselor generatoare de zgomot si vibratii;

- utilajele folosite la executia lucrarilor vor avea o stare tehnica corespunzatoare in vederea evitarii poluarii atmosferice;

- se vor respecta traseele de transport stabilite;

- se vor acoperi camioanele care transporta material de constructii fiabile sau sol steril;

**c ) pentru factor de mediu sol:**

**-**se va asigura gestionarea corespunzatoare, prin depozitarea temporara, in locuri amenajate, a tuturor tipurilor de deseuri, pana la ridicarea lor de catre societatea de salubrizare autorizata;

- pe perioada de executie a lucrarilor se vor lua toate masurile care se impun pentru evitarea contaminarii solului cu produse petroliere, provenite de la utilajele tehnologice;

- in cazul producerii unor poluari accidentale in timpul lucrarilor acestea vor fi neutralizate cu substante absorbante , vor fi depozitate temporar in recipienti speciali si se vor preda firmelor autorizate in vederea eliminarii;

-se va delimita zona de lucru pentru a preveni distrugerea suprafetelor vegetale;

- după executarea lucrărilor de investiții zonele afectate vor fi renaturalizate. Se va nivela cu pământ vegetal și se va înierba;

- se interzice afectarea altor suprafete decat pentru cele pentru care a fost intocmit prezentul proiect;

*-* accesul utilajelor de constructie pe amplasament se va face strict pe drumurile de acces existente*;*

**d) gestiunea deșeurilor de pe amplasament:**

-in perioada de executie a obiectivului, deşeurile ce vor rezulta sunt cele specifice activitătii din domeniul constructiilor. Deşeurile ce vor rezulta din resturi de materiale (balast, nisip). Toate aceste deşeuri se încadrează în categoria deşeurilor inerte;

-deşeurile menajere provenite din activitatea personalului ce se desfăşoară în incinta şantierului se colectează (pe tipuri de deşeuri-selectiv) într-un container metalic amplasat în loc special, care se goleşte periodic la rampa de salubrizare;

**e) biodiversitate:**

- se vor lua toate măsurile necesare evitării poluării factorilor abiotici (apei, aerului, solului şi subsolului) şi biotici (florei şi faunei), precum şi pentru reducerea impactului generat de proiect asupra biodiversităţii;

- se vor folosi utilaje şi mijloace de transport cu motoare performante, cu consumuri de carburanţi cât mai mici pe unitatea de putere şi cu control cât mai restrictiv al emisiilor de poluanţi în gazele de eşapament, precum şi întreţinerea şi exploatarea corespunzătoare a acestora conform regulamentelor de operare, respectarea instrucţiunilor de siguranţa şi protecţia muncii;

- se vor utiliza căile de acces existente, care în perioada secetoasă vor fi umezite permanent;

- este interzisă tăierea oricăror specii de arbori şi arbuşti din zona proiectului;

- în cazul prezenţei pe amplasamentul proiectului a unor specii de amfibieni aceştia vor fi relocaţi, în aval de zona de lucru;

- lucrările se vor realiza cu informarea administratorului ariei naturale protejate şi cu respectarea condiţiilor impuse în avizul emis de acesta;

- depozitarea deşeurilor de orice fel în cursurile de apă sau abandonarea acestora în aria naturală protejată este strict interzisă;

- la finalizarea lucrărilor, se vor îndepărta toate materialele nefolosite de pe suprafaţa ariilor naturale protejate, se vor realiza lucrările necesare pentru refacerea zonelor deteriorate şi redarea funcţionalităţii iniţiale a suprafeţelor afectate sau ocupate temporar;

- în cazul producerii accidentale a unui prejudiciu ce afectează obiectivele de conservare pentru care au fost desemnate ariiile naturale protejate, se va anunţa în cel mai scurt timp administratorul ariilor în vederea stabilirii măsurilor de remediere ce vor fi puse în aplicare de cel care a produs prejudiciul;

- la implementarea proiectului beneficiarul va instrui personalul asupra faptului că sunt interzise orice forma de recoltare, capturare, ucidere, distrugere sau vătamare a exemplarelor aflate în mediul lor natural, în oricare dintre stadiile ciclului lor biologic, deteriorarea și/sau distrugerea habitatelor, florei și faunei

f) se vor respecta conditiile impuse in avizele solicitate prin cerificatul urbanism nr.308/25.11.2016;

g) titularul va informa in scris autoritatea competentă pentru protecția mediului ori de câte ori există o schimbare de fond a datelor care au stat la baza eliberării prezentului act;

h) lucrările de realizare a proiectului se vor derula numai pe timpul zilei, fără a creea disconfort populației din vecinătate, respectându-se programul de odihnă al acestora;

i) atât beneficiarul cât și proiectantul vor urmări îndeaproape executarea lucrărilor prevăzute in proiect;

***titularul va notifica în scris Agenția pentru Protecția Mediului Mehedinți în următoarele cazuri:***

- în situația în care, după emiterea prezentului act și înaintea obținerii aprobării de dezvoltare (autorizației de construire) proiectul a suferit modificări;

- la finalizarea investiției pentru verificarea realizării proiectului in conformitate cu cerințele legale și cu condițiile din prezentul act și întocmirii procesului verbal de constatare a respectării tuturor condițiilor impuse

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**,

Ing. Dragoş Nicolae TARNIŢĂ

**SEF SERVICIU A.A.A., SEF BIROU CFM**

Biolog Lavinia MATEESCU Ing. Liviu CAPRESCU

**Intocmit , Intocmit,**

Biolog Ilse PALALOGA Geograf Magdalena DUMBRAVEANU